SUID-AFRIKAANSE RADIOLIGA 
SARLNUUS SONDAG 08 Julie 2007 


U luister na ZS6SRL die amptelike radiostasie van die Suid-Afrikaanse Radioliga, 
die nasionale vereniging vir amateurradio in Suid-Afrika, met `n nuusbulletin 
wat elke Sondag om 08:15 SAT in Afrikaans en om 08:30 SAT in Engels uitgesaai 
word. Om na oudio via die web, of dmv. Echolink deur ZS6FCOS te luister, 
besoek www.sarl.org.za, klik op ARMI en volg die koppelings soos aangedui. 


Hierdie, en vorige bulletins, kan ook van www.sarl.org.za afgelaai word en u kan 
ook daar inteken om toekomstige bulletins per e-pos te ontvang. 


Hierdie uitsending word gedoen deur George, ZS6ONE, vanuit Pretoria met her- 
leidings op 51,400 14,235, 10,135, 7,066 en 3,695 MHZ asook 438,825 MHz in 
die Pretoriagebied. (Ander nuuslesers verander soos toepaslik). 


STIL SLEUTELS 


Dit is met leedwese dat ons moet aankondig dat die sleutels van twee radioama- 
teurs onlangs stil geraak het. Hulle is: 


Llew Strydom, ZSL-0062, op 15 Junie 2007. Ons innige meegevoel aan sy gade, 
Pat, ander familie en vriende. 


Ossie Osborne, ZS1IKP, se sleutel het op Vrydag 6 Julie stil geraak. Aan sy 
familie en vriende ook ons innige simpatie. 

(POUSE) 

SPESIALE AANKONDIGING 


Dit blyk dat die SARL-web probleme ondervind met die aanname en aanstuur 
van nuusberigte vir die bulletin en dit is moontlik waarom daar geen berigte 
van klubs in hierdie bulletin ingesluit is nie. Ons maak verskoning vir die on- 
gerief. Ons vertrou dat die webmeester spoedig die probleem sal oorkom en dat 
nuusberigte weer glad sal vloei. 


In die nuus vandag; 

SARL KONDIG `N VERMINDERING VAN RAE-FOOIE AAN 
MEER VIR LEDE 

TTCHEN VALLEY RADIOKLUB BEURSE TOEGEKEN 


U luister na ZS6SRL. Bly ingeskakel vir meer besonderhede oor hierdie en en 
ander belangrike en interresante nuusitems. 


SARL KONDIG `N VERMINDERING VAN RAE-FOOIE AAN 


Gedurende laas Sondag se Presidentsnet het die SARL-President, Graham 
Hartlett, n beduidende vermindering van die RAFE-fooie aangekondig. Die 
vermindering is moontlik gemaak deur OKOSA se instemming dat die SARL, 


as nasionale liggam vir Amateurradio, gemagtig word om voortaan RAE- 
sertifikate uit te reik. Die RAF-fooie vir beide die Klas A en Klas B eksamen 
sal van nou af R300 beloop. Daar is n adisionele vermindering vir studente 
onder 25 jaar mits hulle kan bewys dat hulle voltydse studente of skoliere is. 
Hulle fooie sal R200 wees. Die fooi sluit in een hereksamen indien die kandidaat 
nie die eerste keer slaag nie, geen terugbetalings sal gemaak word nie. 


Die eksamenregistrasieproses is ook gestroomlyn. Kandiddate kan nou die 
nodige vorms van die SARL-webwerf aflaai of van die SARL se kantooradminis- 
trateur aanvra en na voltooiing dit aand die SARL faks of pos. Dit is belangrik 
dat die kandidaat die kontrolelys sorgvuldig nagaan om te verseker dat alle 
vereiste dokumentasie ingedien is. Sodoende kan onnodige vertragings vermy 
word. 


Die SARL werk tans met OKOSA om die RAF-sertifikaat met die HAREC- 
sertifikaat te kombineer soos in die regulasies gespesifiseer. Sodra dit gefinaliseer 
is sal kandidate, wat die Klas A eksamen slaag, n HARECG ontvang wat geldig 
sal wees om aansoek te doen vir n amateurradiolisensie in CEPT-lande en 
ander lande wat by die HAREC-sisteem ingekontrakteer is. HAREC staan vir 
“Harmonised Amateur Radio Examination (ertificate”. ierdie proses mag n 
paar weke neem. 


MEER VIR LEDE 


Graham Hartlett het ook die saak van meer voordele vir lede bespreek. Hy het 
gesê dat die Raad die beginsel aanvaar het dat lede maksimaal voordeel moet kry 
uit hul lidmaatskap. As nasionale liggam vir amateurradio moet n aantal dien- 
ste beskikbaar wees vir alle radioamateurs waarvoor die SARL in die toekoms 
n administrasiefooi sal hef. Hy het die voorbeeld van die opgradeeringsproses 
van ZR na 7S genoem. DIt sal kosteloos wees vir lede maar vir nie-lede sal n 
administrasiefooi van R100 gehef word. Die SARL sal weer na, die verskeie di- 
enste wat deur die webwerf gebied word kyk en waar nodig dit opgradeer en die 
inhoud vir lede aanvul. Hierdie veranderings sal nie almal dadelik in werking 
tree nie maar dit is n deurlopende proses wat oor n tydperk sal strek. 


TTCHEN VALLEY RADIOKLUB SE BEURSE TOEGEKEN 


Die suid-Afrikaanse Amateurradioontwikkelingstrust het drie YARP “Young 
People in Amateur Radio Programme” beurse toegeken wat deur die VK se 
Ttchen Valley Radioklub geborg word. Die suksesvolle kandidate is: Bongani 
Mondlana, Nfumo Khoza en Suzette van Wyk. Hulle sal vir die Klas A eksamen 
studier en in Oktober skryf. Baie geluk aan die drie studente, ons wens hulle 
sukses met hul studies toe. 


BANDPLANNE EN SPEKTRUMBESTUUR 


Weens die tekort aan lokale nuus het ons dit goed gedink om `n item uit WIA 
News in te sluit aangesien op alle radioamateurs wêreldwyd van toepassing is 
en dit goed is om ons geheues daaromtrent te verfris. (In die berig lees SARL 
waar WIA News voorkom). 


Amateur Selfregulering. 


Amateurs gebruik `n groot verskeidenheid van modusse. Binne een amateurband 
kan aktiwiteit GG, spraak, satelliet- en AMA-werking sowel as ATV insluit. Die 
beste manier om botsings te vermy is om verskillende bandsegmente opsy te 
sit vir elk van hierdie aktiwiteite, sodat alle amateurs hulle voorkeure sonder 
steurings kan beoefen. 


Amateurbandplanne is vrywillige ooreenkomste, dikwels bekend as “Gentle- 
men s Agreements”. Die planne word in werking gestel deur die WIA, maar 
hulle is tot voordeel van alle amateurs. Meeste amateurs, WIA-lede of te nie, lê 
hulle neer by die bandplanne aangesien dit sinvol is om elkeen `n redelike kans 
te gun. 


Botsings gebeur nog by tye, en die rede is gewoonlik `n gebrek aan bewus wees 
van die bandplanne. Meeste amateurs is gewillig om frekwensie te verander 
indien die probleem vriendelik aan hom verduidelik word. 


Bandplanne behoort aan `n aantal teenstrydige kriteria te voldoen: 


Hulle behoort lokale toestande in ag te neem, maar hulle moet in ooreenstem- 
ming met internasionale gebruik wees. 


Hulle behoort die nuttige gebruik van spektrum aan te moedig, maar behoort 
te verseker dat alle modusse `n billike gedeelte van die spektrum het. 


Hulle behoort die populariteit van elke modus in ag te neem, maar steeds genoeg 
spektumwydte voorsien vir die minder populêre aktiwiteite. Byvoorbeeld ATV 
vereis baie meer bandwydte per operateuras ander modusse, en aktiwiteite soos 
AMA is van meerdere belangrikheid ongeag van die aantal stasies betrokke. 


Bandplanne moet buigbaar genoeg wees om by veranderende behoeftes aan 
te pas, maar hulle neig om ondersteuning te verloor indien hulle te dikwels 
verander word. Die mikpunt moet wees om vooruit te dink en seker te maak 
dat toekomstige opsies nie uitgesluit word nie. 


Op die BHF/UHF-bande is daar drie hoofgroepe: 
GG/ESB: Die voorkeurmodusse vir swakseinbedryf. 


FM: Nie geskik vir swakseinbedryf nie en nie versoenbaar met GG of ESB nie. 
Hierdie kategorie sluit ook digitale modusse soos pakket in, wat gewoonlik FM 
in die BHF-bande gebruik. 


ATV: Vereis 'n baie groot bandwydte maar het `n lae kragintensiteit, dus vereis 
dit `n uitsluitlike steuringsvrye bandsegment. 


Roepfrekwensies. 


In die BHF-bande word roepfrekwensies ingesluit. Hierdie frekwensies is die 
“ontmoetingsplekke” en behoort slegs gebruik te word vir `n inisiële kontak voor- 
dat na `n ander frekwensie geskuif word. Indien jy die roepfrekwensie langdurig 


beset, sal jy verhinder dat andere kan roep of om ander verafgeleë stasies te 
hoor wat op die frekwensie hul opwagting mag maak. 


VOORTPLANTINGSTOESTANDE 


Moontlik weens die webwerfprobleem en ook omdat ons nie ons gereëlde byraer, 
ZSGBZP, telefonies kon opspoor nie, het Marten, ZS6ZY, vir ons die inligting 
wat volg bekom. 


Tans is die sonvlekgetal 12 met gepaardgaande sonvloedgetal van 71. Dit getuig 
van baie lae sonaktiwiteit soos die beeld van die son aandui. Die geomagnetiese 
toestand sal stil tot ongestadig wees met sporadiese aktiewe periodes gedurende 
die komende week. 


Voortplantingsgrafieke dui aan dat kommunikasie na Europa op 14 MHZz tussen 
09:00 UTC en 17:00 UTC moontlik mag wees en op 21 MHz sporadies tussen 
09:00 en 16:00 UTC. 


Na die verre Ooste sal 7 MHz tussen 02:00 en 18:00 UTC moontlik suksesvol wees 
en op 21 MHGZ tussen 17:00 en 23:00 UTC. Dis interessant dat geen gegewens 
vir 14 MHz aangedui word nie. 


DAGBOEK VAN GEBEURE 


14 15 Julie IARU-HF-Wêreldkampioenskap; 20 Julie - Laaste dag om referate 
vir SA AMSAT Ruimte Konferensie in te stuur; 22 Julie Boland ARK 40 
m kompetisie; 5 Augustus SARL HF-foonkompetisie; 15 Augustus Laaste 
dag vir voorlegging van opsomming oor voorgestelde lesings vir SA AMSAT 
se Ruimtekonferensie; 23 Augustus - Klas B RAE; 6 Oktober - SA AMSAT 
Ruimtekonferensie; 18 Oktober - Klas A RAE. 


Sarlnuus nooi klubs en individue uit om nuusberigte wat vir radioamateurs en 
kortgolfluisteraars van belang is in te stuur. Indien moontlik, plaas nuusberigte 
in beide Afrikaans en Engels op www.sarl.org.za/newsinbox.asp nie later nie as 
die Donderdag wat die bulletindatum voorafgaan. 


Die SARL nooi u ook om na die program Amateur Radio Mirror International, 
wat om 10:00 SAT op 145,750 MHZ in die Pretoriagebied met herleidings op 7 
(82, 7 205 en 17 695 kHrz, te luister. Vir oudiostrome en Echolink deur ZS6FCS, 
besoek www.sarl.org.za, klik op ARMI en volg die skakels. `n Heruitsending vind 
Maandagaande om 21:00 SAT op 3 215 kHz plaas. Sentech borg die uitsendings 
op die nie-amateurfrekwensies. 


U het geluister na `n nuusbulletin van die Suid-Afrikaanse Radioliga wat deur 
Roger Conroy, ZR3RC, saamgestel is en uitgesaai is deur (jou naam en roepsien). 


'n Voorspoedige week word aan almal toegewens, 73. 


/EX 


